ГИЛБЪРТ ЧЕСТЪРТЪН

НЕПРОСТИМИЯТ ГРЯХ

Превод от английски: Добромир Кралчев, 2008

chitanka.info

Любима, не проклинам тоя час.

В мълчание калява се духът.

Бог даде ми начало, ден и път,

но любовта остави в твоя власт.

От дързък ум и любопитен взор

Той скри сърцето, както скри смъртта —

зад седмата заключена врата,

далеч от светски шум и празен спор.

И скиптърът на Праведния съд

намира се в сърцето с обич жива,

в което за омраза няма кът —

то съди, ала съдено не бива.

Обикнеш ли макар и роб презрян,

дадеш ли му сърцето си, любима,

ще бъде той навеки оправдан —

такава власт сърцето твое има.

Но ако някой с вид на господар

докосне твоите ръце без свян,

без да се чувства малък и презрян,

без да съзнава, че е жалка твар —

дори да е поет или пророк,

на ангелите даже да е княз,

кълна се, ще го фрасна здраво аз

там — пред лицето на самия Бог.

ЗАСЛУГИ

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.

Table of Contents

Заглавна страница

Основен текст

Заслуги